Tisztelt Asszonyom / Uram!

A Profession.hu oldalon olvastam a hirdetésüket, amelyben **Call-center operátorokat** keresnek. Erre az állásra szeretnék jelentkezni az önéletrajzom elküldésével.

2009. november óta dolgozom call-centerekben, először részmunkaidőben, heti 20 órát, majd 2011. július óta főállású operátorként, naponta átlagosan 50 hívást bonyolítok le. Nyugodt és türelmes vagyok az ügyfelekkel, általában mindenkivel hamar megtalálom a megfelelő hangot. Stressztűrésem jó, a munka részének tartom, hogy nem minden ügyfél egyforma, és nem egyformán reagál a megkeresésemre.

Minden képzésen szívesen részt veszek, úgy gondolom, hogy a fejlődésemet szolgálja, és így nyílik lehetőségem az Önök elvárásainak a megismerésére.

Jelenleg még dolgozom, legkorábban 3 hét múlva tudok kezdeni.

Remélem, kapok lehetőséget egy személyes bemutatkozásra is, mert szívesen dolgoznék az Önök cégénél!

Üdvözlettel:

Kovács Andrea